Ef við erum stödd í hljóðþéttu herbergi og prófum að hlusta á hljóðið í kuðungi þá heyrum við ekki neitt , jafnvel þó að andrúmsloft sé til staðar í herberginu . Úkoman er svo mismunandi eftir kuðungum og styrk umhverfishljóða . „ Öldugangurinn ” í kuðungnum ætti því að vera meiri ef maður er staddur á fjölfarinni umferðargötu en ef maður væri heima í hljóðlátu herbergi . Þeim lesendum sem vilja upplifa raunverulega þá rómantísku hugmynd að hljóðið sem heyrist sé frá sjónum , er bent á að fara einfaldlega niður að sjó með stóran kuðung og hlusta þar . Umhverfishljóðin í fjörunni ættu að vera að mestu leyti frá öldunum og því er með réttu hægt að segja að maður heyri sjávarniðinn í kuðungnum . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .